Juris Kulakovs

Juris Kulakovs (dzimis  Līvānos) ir latviešu mūziķis, galvenokārt pazīstams pateicoties darbībai grupās "Menuets" un "Pērkons".

Biogrāfija 

Bērnībā mūzikas skolā Kulakovs mācījies akordeona spēli. Viņš vēlāk apguvis taustiņinstrumentus un ir bijis viens no pirmajiem sintezatora īpašniekiem Latvijā. 1979. gadā beidz J. Mediņa mūzikas vidusskolu Rīgā.

1978. gadā pievienojies grupai "Menuets", spēlējis tajā taustiņinstrumentus līdz pat grupas darbības pārtraukšanai 1983. gadā, grupa izpildījusi arī dažas Kulakova kompozīcijas.

1980. gadā kopā ar daļu Menueta dalībnieku izveidojis grupu "Pērkons", ir gandrīz visu tās dziesmu mūzikas autors, taustiņinstrumentālists un grupas vadītājs. 1984. gadā beidzis Latvijas Valsts konservatorijas Kultūras un mākslas zinātņu fakultāti estrādes un pūtēju orķestra diriģēšanas specialitātē beidzis arī Pētera Plakida kompozīcijas klasi.

1980. gados komponējis dziesmas aktiera Edgara Liepiņa koncertprogrammām "Pasmaidi, sirds gaiša kļūs", "Ārprāc 88" u.c.

Rakstījis mūziku arī teātrim un filmām, 1990. gados pievērsies lielākas formas vokāli instrumentālu skaņdarbu komponēšanai. Rīgas Muzikālajā teātrī iestudēti Kulakova sarakstītie mūzikli "Žilī" (1991) un "Latvijas karalis" (1992), Daugavpils teātrī - rokopera "Čigāns sapnī" (2001). 2001. gadā saņēmis Teātra gada balvu par mūziku A. Sent-Ekziperī "Mazā prinča" izrādei Liepājas teātrī.

Darbi

Mūzika teātra izrādēm 

Liepājas teātrī:

 J. Janševska "Dzimtene" (1986)
 Š. Deleinijas "Medus garša" (1987)
 A. Čaka "Psihiskais uzbrukums" (1989)
 V. Šekspīra "Sapnis vasaras naktī" (1992)
 B. Brehta "Lielkungs Puntila un viņa kalps Mati" (1999)
 A. Sent-Ekziperī "Mazais princis" (2001)
 J. Kulakova, J. Petera "Stikla kalns" (2003)

Jaunajā Rīgas teātrī:

 F. Vēdekinda "Pavasara atmoda" (1995)
 E. Šņores, J. Rijnieka "Livonijas sapņi" (1997)

Nacionālajā teātrī:

 G. Figeiredu "Dons Žuans" (1982)
 Raiņa "Spēlēju, dancoju" (1991)
 Sebastjana, P. Harisa "Bagātību sala" (1992)

Citi darbi 

 Dziesmu cikls "Septiņarpus dziesmas ar Eduarda Veidenbauma vārdiem" (1987)
 Viencēliena opera "Debešķīgā nepieciešamība" (1996)
 Kantāte "Mateja pasija" (1999)
 Dziesmu cikls "Ētera odējs" ar Jāņa Ziemeļnieka dzeju (2007)

Atsauces 

1958. gadā dzimušie
Līvānos dzimušie
Latviešu dziedātāji
Latvijas ģitāristi
Latvijas taustiņinstrumentālisti
Triju Zvaigžņu ordeņa virsnieki